
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1393 

30 Σεπτεμβρίου 2003 


ΑΠΟΦΑΣΕΙ Σ 

Αριθ.Δ14/Β/34956/912 

Έγκριση Κανονισμού Οργάνωσης, Διοίκησης και 
Λειτουργίας της Σχολής Πολιτικής Αεροπορίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. -Τις διατάξεις: 

α) Των άρθρων 20 και 21 του Ν.Δ. 714/70 "περί ιδρύσε- 
ως ΔΕΜ στο Υπουργείο Συγκοινωνιών και Οργανώσεως 
της ΥΠΑ" (Α.238) όπως τροποποιήθηκε με το Ν. 1340/83 
(Α 35). 

β) Των άρθρων 32, 33, 34, 35 και 51 του Ν. 1943/91 "εκ¬ 
συγχρονισμός της Οργάνωσης και λειτουργίας της δημό¬ 
σιας διοίκησης, αναβάθμιση του προσωπικού της και άλ¬ 
λες συναφείς διατάξεις" (Α 50). 

γ) Του Π.Δ. 56/89 (Α 28), περίτου Οργανισμού της Υπη¬ 
ρεσίας Πολιτικής Αεροπορίας, όπως ισχύουν. 

δ) Του Β.Δ. 636/72 όπως ισχύει. 

ε) Του άρθρου 29Ατου Ν. 1558/85 "Κυβέρνηση και Κυ¬ 
βερνητικά Όργανα (Α.137), όπως αυτό προστέθηκε με το 
άρθ. 27του Ν. 2081/92 (Α 154) καιαντικαταστάθηκε με την 
παρ. 2ατου άρθρου 1 του Ν. 2469/97 (Α38). 

2. - Την Δ10/Α/32826/2194/25.8.92 απόφαση (Β.548) 
"Περιορισμός Συλλογικών Οργάνων ΥΠΑ". 

3. - Το με από 3.9.2002 σχέδιο Κανονισμού Οργάνωσης 
Διοίκησης και Λειτουργίας της Σχολής Πολιτικής Αεροπο¬ 
ρίας που εκπονήθηκε από την ομάδα εργασίας με την 
Δ14/Β/26705/651/10.7.2002 απόφαση. 

4. - Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Τακτικού 
Προϋπολογισμού, αποφασίζουμε: 

Άρθρο Πρώτο 

Εγκρίνουμε τον με ημερομηνία 10 Ιουνίου 2003 Κανονι¬ 
σμό Οργάνωσης, Διοίκησης και Λειτουργίας της Σχολής 
Πολιτικής Αεροπορίας της Υπηρεσίας Πολιτικής Αεροπο¬ 
ρίας, το κείμενο του οποίου έχει ως ακολούθως: 


ΚΑΝΟΝΙΣΜΟΣ ΟΡΓΑΝΩΣΗΣ ΔΙΟΙΚΗΣΗΣ 
ΚΑΙ ΛΕΙΤΟΥΡΓΙΑΣ ΤΗΣ ΣΧΟΛΗΣ ΠΟΛΙΤΙΚΗΣ ΑΕΡΟΠΟΡΙΑΣ 

ΚΕΦΑΛΑΙΟ Α' 

ΑΡΜΟΔΙΟΤΗΤΕΣ ΚΑΙ ΔΙΟΙΚΗΤΙΚΗ ΔΙΑΡΘΡΩΣΗ 

Άρθρο 1 

1. - Η Σχολή Πολιτικής Αεροπορίας, η οποία ιδρύθηκε 
βάσει των διατάξεων του άρθρου 21 του Ν.Δ. 714/70, ορ¬ 
γανώνεται, διοικείται και λειτουργεί σύμφωνα με τα ορι¬ 
ζόμενα στα επόμενα άρθρα του παρόντος Κανονισμού. 

2. - Όπου στον παρόντα Κανονισμό αναφέρεται Σχολή ή 
ΣΠΟΑ, νοείται η Σχολή Πολιτικής Αεροπορίας. 

Αρθρο 2 
Αποστολή 

Η ΣΠΟΑ έχει ως αποστολή: 

α. Την παροχή θεωρητικής και πρακτικής εκπαίδευσης 
επί θεμάτων Πολιτικής Αεροπορίας: 

ι) Στο προσωπικότης Υπηρεσίας Πολιτικής Αεροπορίας 
(ΥΠΑ). 

ιι) Σε άλλα πρόσωπα, μη ανήκοντα στο προσωπικό της 
ΥΠΑ. 

ιιι) Σε αλλοδαπούς σπουδαστές στα πλαίσια διακρατι¬ 
κών συμφωνιών. 

β. Τη διενέργεια των εξετάσεων και τη χορήγηση κάθε 
είδους Πτυχίων και Αδειών Πολιτικής Αεροπορίας, εκτός 
των περιπτώσεων εκείνων για τις οποίες προβλέπεται δια¬ 
φορετική ρύθμιση. 

γ. Τη σύνταξη των απαραίτητων εκπαιδευτικών εγχειρι¬ 
δίων και την έκδοση των αναγκαιουσών κανονιστικών 
αποφάσεων. 

Αρθρο 3 

Επίπεδα Εκπαίδευσης 

1. - Η κατά το προηγούμενο άρθρο θεωρητική και πρα¬ 
κτική εκπαίδευση παρέχεται σε δύο επίπεδα (κύκλους): 

α. Βασική (εισαγωγική) εκπαίδευση. 

β. Προχωρημένη εκπαίδευση (επιμόρφωση και εξειδί- 
κευση) 

2. - Τα προγράμματα σπουδών, η διδακτέα κατά κύκλο 
σπουδών ύλη και οι ώρες διδασκαλίας καθορίζονται με 
απόφαση του Διοικητή της ΥΠΑ που δημοσιεύεται στην 
Εφημερίδα της Κυβερνήσεως. 

Άρθρο 4 

Διοικητική διάρθρωση της Σχολής- 
Αρμοδιότητες -Προϊστάμενοι 

1Η Σχολή αποτελεί Οργανική Μονάδα της ΥΠΑ βάσει 
του άρθρου 20 του Οργανισμού αυτής. Η διοικητική διάρ¬ 
θρωση αυτής, οι προϊστάμενοι και οι αρμοδιότητες των 
Οργανικών της Μονάδων ορίζονται στο άρθρο 20 του 
Π.Δ. 56/89 (Α.28) όπως ισχύει. 

2.- Προϊστάμενοι της Σχολής και των Τμημάτων αυτής 
τοποθετούνται υπάλληλοι που πληρούν τις τυπικές προϋ¬ 
ποθέσεις, όπως αυτές αναφέρονται στο άρθρο 94 του 
π.δ. 56/89 όπως ισχύει. 

Άρθρο 5 

Αρμοδιότητες Διευθυντή της Σχολής 

1. -0 Διευθυντής της Σχολής προΐσταται αυτής, διευθύ¬ 
νει τη λειτουργία των Υπηρεσιών της και είναι υπεύθυνος 
για την υλοποίηση του εκπαιδευτικού προγράμματος και 
του έργου που ανατίθεται στη Σχολή, σύμφωνα με τις δια¬ 
τάξεις του παρόντος Κανονισμού καιτις ειδικότερες εντο¬ 
λές και αποφάσεις της Διοίκησης της ΥΠΑ. 

Λαμβάνει τα προσήκοντα μέτρα για τη διασφάλιση της 
εύρυθμης λειτουργίας της Σχολής και εκδίδει τις ανα¬ 
γκαίες διοικητικές αποφάσεις. 

Επιβάλλει τις προβλεπόμενες από τον παρόντα Κανονι¬ 
σμό (άρθρο 27) διοικητικές κυρώσεις. 

Προκηρύσσει την πλήρωση θέσεων των ειδικών εξετα¬ 
στών. Εισηγείται προς το Εκπαιδευτικό Συμβούλιο την 
παύση των ειδικών εξεταστών και των εκπαιδευτών. 

Υπογράφει τα προγράμματα των εξετάσεων. 

2. - Η αναπλήρωση του Διευθυντή της Σχολής γίνεται 
σύμφωνα με την ισχύουσα εκάστοτε σχετική νομοθεσία. 

Άρθρο 6 

Συλλογικά Όργανα 

Συλλογικά Όργανα της Σχολής είναι: 

α. το Εκπαιδευτικό Συμβούλιο 

β. οι Επιτροπές Εξετάσεων 

γ. οι Επιτροπές Ενστάσεων 

Άρθρο 7 

Εκπαιδευτικό Συμβούλιο 

1. - Το Εκπαιδευτικό Συμβούλιο, μόνιμο συλλογικό όρ¬ 
γανο, βάσει της ΚΥΑ με αρ. Δ10/Α/32826/2194/25.8.92 
(Β.548) είναι τριμελές, συγκροτείται με απόφαση του Δι¬ 
οικητή της ΥΠΑ και απαρτίζεται από: 

α. Τον Υποδιοικητή της ΥΠΑ αρμόδιο για εκπαιδευτικά 
θέματα ως Πρόεδρο. 

β. Τον Προϊστάμενο της Γενικής Διεύθυνσης Διοικητι¬ 
κής Υποστήριξης, ο οποίος αναπληροίτον Πρόεδρο απά¬ 
ντα ή κωλυόμενο. 

γ. Τον Προϊστάμενο της Διεύθυνσης Εκπαίδευσης της 
Κεντρικής Υπηρεσίας. 

2. - Τα κατά τις παρ. (β) και (γ) μέλη, απάντα ή κωλυόμε¬ 
να αναπληρούν οι νόμιμοι αναπληρωτές τους στα κύρια 
υπηρεσιακά τους καθήκοντα. 

3. - Καθήκοντα εισηγητή ασκεί ο Διευθυντής της ΣΠΟΑ. 

4. - Χρέη Γραμματέα του Εκπαιδευτικού Συμβουλίου, 
ασκεί υπάλληλος της Σχολής προτεινόμενος από το Διευ¬ 
θυντή αυτής μετά του αναπληρωτού του. 

Καθήκοντα του Γραμματέα είναι η τήρηση των πρακτι¬ 
κών συνεδριάσεων του Συμβουλίου και η Γραμματειακή 
εξυπηρέτηση αυτού. 


Άρθρο 8 

Λειτουργία του Εκπαιδευτικού Συμβουλίου 

1. - Το Εκπαιδευτικό Συμβούλιο συγκαλείται από τον 
Πρόεδρο αυτού τακτικά τουλάχιστο μία φορά το μήνα, 
εκτάκτως δε οποτεδήποτε υπάρχει προς συζήτηση θέμα 
άμεσης προτεραιότητας. Ο χαρακτηρισμός του θέματος 
ως επείγοντος γίνεται από τον Διευθυντή της Σχολής. 

Ο χρόνος και ο τόπος σύγκλησης του Συμβουλίου κα¬ 
θώς και τα προς συζήτηση θέματα γνωστοποιούνται υπο¬ 
χρεωτικά προ ευλόγου χρόνου στα τακτικά και αναπλη¬ 
ρωματικά μέλη αυτού. 

2. - Το Συμβούλιο βρίσκεται σε απαρτία παρόντων όλων 
των μελών του. 

Η ψηφοφορία είναι φανερή και υποχρεωτική για άλατα 
μέλη. Ψήφος λευκή προσμετράται ως αρνητική. Επικρα¬ 
τούσα γνώμη είναι εκείνη που συγκεντρώνει πλέον του 
ημίσεως των ψήφων. Σε περίπτωση ισοψηφίας υπερισχύ¬ 
ει η ψήφος του Προέδρου. 

3. - Ο Πρόεδρος δύναται να προσκαλεί στις συνεδριά¬ 
σεις του Συμβουλίου οποιοδήποτε άλλο, πληντων μελών 
του, πρόσωπο, προκειμένου να εκφέρει άνευ ψήφου γνώ¬ 
μη για θέματα του γνωστικού του αντικειμένου, προς υπο¬ 
βοήθηση του έργου της Σχολής, ή να ορίζει εισηγητή μέ¬ 
λος του Συμβουλίου ή έτερο άνευ ψήφου πρόσωπο για 
συγκεκριμένο και άκρως εξειδικευμένο θέμα. 

4. - Οι συζητήσεις και αποφάσεις του Συμβουλίου απο- 
τυπώνονται σε πρακτικά, τηρούμενα από τον Γ ραμματέα 
αυτού. 

Άρθρο 9 

Αρμοδιότητες του Εκπαιδευτικού Συμβουλίου 

1.- Το εκπαιδευτικό Συμβούλιο έχει τις εξής αρμοδιότη¬ 
τες: 

α. Καθορίζει τις απαιτήσεις για τον ορισμό εκπαιδευτή 
και ειδικού εξεταστή της ΣΠΟΑ. 

β. Επιλέγει μεταξύ των υποβαλλόντων σχετική αίτηση 
και υποβάλλει στη Διεύθυνση Εκπαίδευσης της ΥΠΑ πίνα¬ 
κα εκπαιδευτών και στον Διευθυντή της Σχολής πίνακα ει¬ 
δικών εξεταστών. 

γ. Αποφαίνεται τελεσίδικα και εγκρίνει την καταλληλό¬ 
τητα των εκπαιδευτικών εγχειριδίων, ύστερα από αιτιολο¬ 
γημένη πρόταση της αρμόδιας καθ' ύλην Δ/νσης της Κ.Υ. 

δ. Προτείνει στο Διευθυντή της Σχολής και στη Δ/νση 
Εκπαίδευσης μέτρα για τη βελτίωση των εκπαιδευτικών 
προγραμμάτων και την διασφάλιση γενικά του επιπέδου 
της παρεχομένης από τη Σχολή εκπαίδευσης. 

ε. Αξιολογεί τις εκθέσεις που υποβάλλονται σ' αυτό από 
τη Διεύθυνση Εκπαίδευσης μετά το πέράς κάθε εκπαι¬ 
δευτικού προγράμματος, σύμφωνα με την παράγραφο 3 
του άρθρου 23 του παρόντος. 

στ. Αποφαίνεται τελεσίδικα επί ενστάσεων στρεφομέ- 
νων κατά της διαδικασίας γραπτής εξέτασης, για προ¬ 
βλήματα που εντοπίζονται πριν από την έναρξη των εξε¬ 
τάσεων. 

ζ. Αποφαίνεται αιτιολογημένα για την παύση εκπαιδευ¬ 
τή και ειδικού εξεταστή από τα καθήκοντά τους είτε ύστε¬ 
ρα από πρόταση του Διευθυντή της Σχολής, είτε ύστερα 
από στοιχειοθέτηση περιστατικών που συνιστούν ανε¬ 
πάρκεια ή ανάρμοστη συμπεριφορά. 

η. Αποφαίνεται αιτιολογημένα περί της διακοπής της 
φοίτησης σπουδαστή για λόγους που έχουν σχέση: 

ι) με ανεπάρκεια 

ιι) με βαρύ παράπτωμα 
ιιι) με αθέτηση ανειλημμένων υποχρεώσεων 
θ. Αποφασίζει για οποιοδήποτε θέμα που σχετίζεται με 
την εκπαίδευση και τη λειτουργία της Σχολής. 

2.- Οι πράξεις που περιλαμβάνονται στις υποπαραγρά- 
φους β, ζ και η της προηγουμένης παραγράφου κοινοποι¬ 
ούνται στο Διοικητή της Υ.Π.Α. εντός ευλόγου χρόνου. Ο 
Διοικητής μπορεί να ασκεί έλεγχο νομιμότητας επί των 
πράξεων αυτών αυτεπαγγέλτως ή κατόπιν προσφυγής 
του ενδιαφερομένου Ο Διοικητής, εφόσον έχει διαφορε¬ 
τική άποψη, αναπέμπει το θέμα στο Εκπαιδευτικό Συμ¬ 
βούλιο με τις παρατηρήσεις που δικαιολογούν τη διαφω¬ 
νία του. Το Συμβούλιο στην περίπτωση αυτή αποφαίνεται 
τελεσίδικα. 

Άρθρο 10 

Επιτροπές Εξετάσεων 

1. - Οι Επιτροπές Εξετάσεων-επανεξετάσεων για απονο¬ 
μή, επέκταση ή ανανέωση ειδικοτήτων, ικανοτήτων, πτυ¬ 
χίων και αδειών Πολιτικής Αεροπορίας συγκροτούνται με 
απόφαση του Διευθυντή της Σχολής και απαρτίζονται 
από: 

α. έναν υπάλληλο της ΣΠΟΑ από πίνακα εγκεκριμένο 
από τον Διοικητή της ΥΠΑ, ως Πρόεδρο. 

β. τον ειδικό κατά περίπτωση και μάθημα εξεταστή, 
γ. έτερον υπάλληλο της ΥΠΑ, κατέχοντα τη συγγενέ¬ 
στερη με το εξεταζόμενο μάθημα ειδικότητα ως μέλος. 

2. - Τα κατά την προηγουμένη παράγραφο μέλη ορίζο¬ 
νται μετά των αναπληρωτών τους. 

3. - Σε περίπτωση διενέργειας εξετάσεων-επανεξετάσε¬ 
ων, για απονομή ειδικότητας στο προσωπικό της ΥΠΑ, συ¬ 
γκροτείται ειδική επιτροπή εξετάσεων, αποτελούμενη 
από τα κατά την παρ. 1 του παρόντος άρθρου (β) και (γ) 
μέλη. Πρόεδρος της επιτροπής αυτής ορίζεται ο Προϊ¬ 
στάμενος του Τμήματος Επιμόρφωσης (Α/Ρ-Ε.Ε.Κ.-Τ/Η), 
ή ο Προϊστάμενος του Τμήματος Επιμόρφωσης Ηλεκτρο¬ 
νικών. Σε περίπτωση διενέργειας εξετάσεων-επανεξετά¬ 
σεων για απονομή πτυχίου στο προσωπικό της ΥΠΑ συ¬ 
γκροτείται ειδική επιτροπή εξετάσεων αποτελουμένη 
από τα κατά την παρ. 1 του παρόντος άρθρου (β) και (γ) 
μέλη με Πρόεδρο αυτής τον Προϊστάμενο του Τμήματος 
Πτυχίων και Αδειών της ΣΠΟΑ. 

4. - Προκειμένου για εξετάσεις που διενεργούνται σε 
Περιφερειακούς Αερολιμένες της Χώρας ή σε φορείς που 
εδρεύουν εκτός ορίων Πρωτευούσης, η Επιτροπή συ¬ 
γκροτείται από τον κατά την παράγραφο 1 του παρόντος 
άρθρου Πρόεδρο, τον Ειδικό Εξεταστή και έναν υπάλλη¬ 
λο του οικείου Αερολιμένα, οριζόμενο από τον Αερολιμε- 
νάρχη, σε περίπτωση δε μεγάλου αριθμού εξεταζομένων 
και πλειονότητας μαθημάτων η επιτροπή μπορεί να γίνει 
πενταμελής με τη συμμετοχή υπαλλήλων της ΣΠΟΑ. 

5. - Ειδικές αποφάσεις, που ρυθμίζουντη διαδικασία διε¬ 
νέργειας εξετάσεων για απονομή ειδικότητας Ελεγκτή 
Εναέριας Κυκλοφορίας (Ε.Ε.Κ.) σε υπαλλήλους περιφε¬ 
ρειακών Αερολιμένων, εξακολουθούν να ισχύουν 
(ΥΠΑ/Δ4/Α/7235/964/22.2.91). 

Άρθρο 11 

Αρμοδιότητες των Επιτροπών Εξετάσεων 

Οι Επιτροπές Εξετάσεων έχουν την αρμοδιότητα: 

1.- Να επιλέγουν τα οικεία θέματα των εξετάσεων με 
κλήρωση είτε από εγκεκριμένο βιβλίο πολλαπλών απα¬ 
ντήσεων, είτε από τρία τουλάχιστον εγκεκριμένα διαφο¬ 


ρετικά ερωτηματολόγια διαφορετικών εξεταστών για 
εξετάσεις με το περιγραφικό σύστημα, όπου τούτο προ- 
βλέπεται από την κείμενη νομοθεσία, ή έχει εγκριθεί το εν 
λόγω σύστημα εξετάσεων ύστερα από απόφαση του Δι¬ 
οικητή της ΥΠΑ. 

Σε περιπτώσεις που οι εξετάσεις γίνονται με το ηλε¬ 
κτρονικό σύστημα η παράγραφος αυτή δεν έχει εφαρμο¬ 
γή- 

2. - Να διενεργούν τις εξετάσεις και να διασφαλίζουν το 
αδιάβλητο αυτών. 

3. - Να παρέχουν δημοσίως διευκρινίσεις προς τους 
εξεταζόμενους κατάτηνπαράδοση τωνπρος εξέταση θε¬ 
μάτων προκειμένου για εξετάσεις με το περιγραφικό σύ¬ 
στημα. 

4. - Να διορθώνουν τα παραδιδόμενα σ' αυτήν γραπτά 
δοκίμια των εξεταζομένων, σύμφωνα με τις ισχύουσες 
εσωτερικές διαδικασίες της ΣΠΟΑ. Σε κάθε όμως περί¬ 
πτωση βαθμό θέτει μόνον ο ειδικός εξεταστής προκειμέ¬ 
νου για εξετάσεις με το περιγραφικό σύστημα. Για εξετά¬ 
σεις με το σύστημα πολλαπλών απαντήσεων η βαθμολο¬ 
γία διενεργείται υπό του Προέδρου και του μέλους της 
επιτροπής. 

5. - Νατηρούντηντάξη κατάτη διάρκεια των εξετάσεων. 

6. - Να διενεργούν τις προφορικές εξετάσεις, όπου τού¬ 
το απαιτείται, σύ μφωνα με τα ειδικότερον οριζόμενα στην 
ισχύουσα εκάστοτε νομοθεσία περί πτυχίων και αδειών 
Πολιτικής Αεροπορίας. 

7. - Να ορίζουν επιτηρητές αιθουσών κατά τις γραπτές 
εξετάσεις, όταν τούτο κρίνεται αναγκαίο. 

Άρθρο 12 

Επιτροπές Ενστάσεων 

1. - Οι Επιτροπές Ενστάσεων κατά εξετάσεων-επανεξε¬ 
τάσεων για απονομή πτυχίων και αδειών Πολιτικής Αερο¬ 
πορίας είναι τριμελείς και συγκροτούνται με απόφαση 
του αρμοδίου οργάνου σύμφωνα με τα οριζόμενα στο 
Β.Δ. 636/72 όπως ισχύει. 

Οι εν λόγω Επιτροπές αποφαίνονται τελεσίδικα επί εν- 
στάσεως του άρθρου 21. 

2. - Προκειμένου για προγράμματα Εισαγωγικής εκπαί¬ 
δευσης ή Επιμόρφωσης ή Εξειδίκευσης που εκτελούνται 
απάτη Σχολή, η Επιτροπή Ενστάσεων είναι τριμελής, συ¬ 
γκροτείται με απόφαση του Διευθυντή της Σχολής και 
αποτελείται από τρεις υπαλλήλους που ανήκουν οργανι¬ 
κά σ' αυτήν και αποφαίνονται επί ενστάσεων του άρθρου 
21 . 

3. - Τα μέλη των Επιτροπών Εξετάσεων δεν μπορούν να 
μετέχουν στις Επιτροπές Ενστάσεων. 

ΚΕΦΑΛΑΙΟ Β' 

ΛΕΙΤΟΥΡΓΙΑ ΤΗΣ ΣΧΟΛΗΣ 

Άρθρο 13 

Εκπαιδευτικό προσωπικό 

1. - Ως εκπαιδευτικό προσωπικό νοούνται οι εκπαιδευ¬ 
τές της Σχολής και οι ειδικοί εξεταστές. 

Τα προσόντα των εκπαιδευτών και των ειδικών εξετα¬ 
στών, ο τρόπος επιλογής τους και η διάρκεια της θητείας 
τους καθορίζονται με απόφαση του Εκπαιδευτικού Συμ¬ 
βουλίου ύστερα από πρόταση του Διευθυντή της Σχολής. 

2. - Ως εκπαιδευτές και ειδικοί εξεταστές επιλέγονται 
από: 

α. Το προσωπικό της ΥΠΑ. 

β. Το διδακτικό προσωπικό των Ανωτάτων και Ανώτε¬ 
ρων Εκπαιδευτικών Ιδρυμάτων και Σχολών Μέσης Εκπαί¬ 
δευσης. 

γ. Το προσωπικό των Ενόπλων Δυνάμεων. 

δ. Υπαλλήλους άλλων Δημοσίων Υπηρεσιών ΝΠΔΔ, Ορ¬ 
γανισμών και Επιχειρήσεων του Δημοσίου και Ιδιωτικού 
Τομέα. 

ε. Από ιδιώτες που έχουν τις νόμιμες προϋποθέσεις. 

3. - Η επιλογή των εκπαιδευτών και ειδικών εξεταστών 
διενεργείται από το Εκπαιδευτικό Συμβούλιο, για θητεία 
τουλάχιστον τριών ετών, σύμφωνα με τα οριζόμενα στο 
άρθρο 9 του παρόντος. 

4. - Για κάθε μάθημα ή ειδικότητα επιλέγονται τουλάχι¬ 
στον τρεις (3) εκπαιδευτές ή ειδικοί εξεταστές, η χρησι¬ 
μοποίηση των οποίων γίνεται βάσει προγραμμάτων της 
Σχολής, ανάλογα με τις υπηρεσιακές ανάγκες. 

Σε περίπτωση ελλείψεων προσωπικού μπορεί να είναι 
και λιγότεροι. 

5. - Ως ειδικοί εξεταστές ορίζονται, κατά προτίμηση, οι 
έχοντες την ιδιότητα του εκπαιδευτή στο οικείο μάθημα 
και εν ελλείψει άλλος εκπαιδευτής εκ των οριζομένων 
στην παράγραφο 2. 

Άρθρο 14 

Υποχρεώσεις εκπαιδευτών και ειδικών εξεταστών 

1. - Οι εκπαιδευτές υποχρεούνται: 

α. Να εκπονούν εγχειρίδιο ή να συντάσσουν σημειώ¬ 
σεις για το αντικείμενο που θα διδάξουν ή να προτείνουν 
στο Εκπαιδευτικό Συμβούλιο για έγκριση εγχειρίδιο ή ση¬ 
μειώσεις τρίτου, εφόσον οι ώρες διδασκαλίας του συγκε¬ 
κριμένου μαθήματος είναι τουλάχιστον δέκα. Τα κατά την 
παράγραφο αυτή εγχειρίδια ή σημειώσεις υποβάλλονται 
στην αρμόδια καθ' ύλη Διεύθυνση της ΚΥ η οποία εντός 
ευλόγου χρόνου διαβιβάζει αυτά στο Διευθυντή της 
ΣΠΟΑ για εισαγωγή προς έγκριση από το Εκπαιδευτικό 
Συμβούλιο της Σχολής, σύμφωνα μετά οριζόμενα στο άρ¬ 
θρο 9 παρ. 1 περ. γτου παρόντος Κανονισμού. 

β. Να υποβάλλουν έγκαιρα στη Σχολή ερωτηματολό¬ 
για, τα οποία να καλύπτουν το σύνολο της διδαχθείσης 
ύλης. Ο συνολικός αριθμός των ερωτήσεων πρέπει να εί¬ 
ναι τουλάχιστον πενταπλάσιος αυτώνπου δίδονται στους 
υποψηφίους για εξέταση. 

Τα ερωτηματολόγια συνοδεύονται υποχρεωτικά και 
από πίνακα των σωστών απαντήσεων, που ελέγχονται 
από επιτροπή που ορίζεται από τη Σχολή. 

γ. Να τηρούν απαρέγκλιτα το ωράριο διδασκαλίας και 
να διδάσκουν την καθορισμένη ύλη. 

δ. Να βαθμολογούν τα γραπτά των εκπαιδευομένων, 
σύμφωνα με τα οριζόμενα στον παρόντα Κανονισμό και 
τις εσωτερικές διαδικασίες της ΣΠΟΑ και να υποβάλλουν 
έγκαιρα τη βαθμολογία. 

Η βαθμολόγηση γίνεται υποχρεωτικά στα Γ ραφεία της 
Σχολής, απαγορευμένηςτης απομάκρυνσης απ'αυτή των 
γραπτών απαντήσεων επί των εξετάσεων επί ποινή ακυ¬ 
ρότητας των εξετάσεων. 

ε. Να προτείνουν στα οικεία Τμήματα Επιμόρφωσης 
της Σχολής κάθε μέτρο, το οποίο κατά την κρίση τους, 
μπορεί να συμβάλλει στην επιτυχία των εκπαιδευτικών 
προγραμμάτων και την εν γένει πρόοδο του έργου της 
Σχολής. 

2. - Οι ειδικές εξεταστές υποχρεούνται: 

α. Να υποβάλλουν έγκαιρα στη Σχολή ερωτηματολό¬ 
για, τα οποία να καλύπτουν το σύνολο της εξεταστέας 


ύλης. Ο συνολικός αριθμός των ερωτήσεων πρέπει να εί¬ 
ναι τουλάχιστον πενταπλάσιος αυτώνπου δίδονται στους 
υποψηφίους για εξέταση. 

Τα ερωτηματολόγια συνοδεύονται υποχρεωτικά και 
από πίνακα των σωστών απαντήσεων, που ελέγχονται 
από επιτροπή που ορίζεται από τη Σχολή. 

β. Να βαθμολογούνταγραπτάτωνεξεταζομένων, σύμ¬ 
φωνα με τα οριζόμενα στον παρόντα Κανονισμό και τις 
εσωτερικές διαδικασίες της ΣΠΟΑ και να υποβάλλουν 
έγκαιρα τη βαθμολογία. 

Η βαθμολόγηση γίνεται υποχρεωτικά στα Γ ραφεία της 
Σχολής, απαγορευμένηςτης απομάκρυνσης απ' αυτή των 
γραπτών απαντήσεων επί των εξετάσεων επί ποινή ακυ¬ 
ρότητας των εξετάσεων. 

Άρθρο 15 

Ώρες διδασκαλίας εκπαιδευτών 

1. - Οι ώρες διδασκαλίας του εκπαιδευτικού προσωπι¬ 
κού, καθορίζονται ανάλογα με τις εκπαιδευτικές ανάγκες 
του κάθε προγράμματος και την ισχύουσα νομοθεσία που 
αφορά την αποζημίωση των εκπαιδευτών. 

Δεν επιτρέπεται η διδασκαλία πλέον των είκοσι (20) 
ωρών από τον ίδιο εκπαιδευτή σε κάθε εκπαιδευτική σει¬ 
ρά, εκτός εάν οι υπολειπόμενες διδακτικές ώρες του συ¬ 
γκεκριμένου μαθήματος δεν υπερβαίνουν τις δέκα (10) 
οπότε η διδασκαλία ολοκληρώνεται από τον ίδιο εκπαι¬ 
δευτή. Παρέκκλιση από τον πιο πάνω περιορισμό επιτρέ¬ 
πεται σε εξαιρετικές περιπτώσεις και μόνο ύστερα από 
έγκριση του Διοικητή της ΥΠΑ. 

2. - Η διάρκεια της διδακτικής ώρας ορίζεται σε εξήντα 
(60) πρώτα λεπτά, συμπεριλαμβανομένου και διαλείμμα¬ 
τος δέκα (10) πρώτων λεπτών. 

Στην έννοια της διδακτικής ώρας υπάγεται η θεωρητι¬ 
κή και πρακτική διδασκαλία. 

Άρθρο 16 

Αμοιβή εκπαιδευτικού προσωπικού 

Στο εκπαιδευτικό προσωπικό καθώς και στους ειδικούς 
εξεταστές προβλέπεται αμοιβή αντίστοιχη με εκείνη που 
προβλέπεται από τις διατάξεις του Ν. 1943/91 (Α.51) 
όπως ισχύει. 

Άρθρο 17 

Προγράμματα εκπαίδευσης 

Τα εκπαιδευτικά προγράμματα καταρτίζονται από την 
Διεύθυνση Εκπαίδευσης, κατόπιν απαιτήσεων των αρμο¬ 
δίων καθ' ύλην Διευθύνσεων της ΚΥ/ΥΠΑ, εγκρίνονται από 
το αρμόδιο όργανο και εκτελούνται από τη ΣΠΟΑ. 

Τα ωρολόγια προγράμματα διδασκαλίας καταρτίζονται 
απάτη Σχολή. 

Άρθρο 18 

Εκπαιδευτικές σειρές 

1. - Ως εκπαιδευτική σειρά θεωρείται η συνεχής περίο¬ 
δος εκπαίδευσης, που αρχίζει με την έναρξη των μαθη¬ 
μάτων και τελειώνει με τις τελικές εξετάσεις. 

2. - Θεωρητική ή πρακτική διδασκαλία και εκπαιδευτικές 
επισκέψεις των σπουδαστών μπορούν να πραγματοποιη¬ 
θούν και σε χώρους εκτός των εγκαταστάσεων της Σχο¬ 
λής σε Περιφερειακές Υπηρεσίες της ΥΠΑ, σε άλλες Δη¬ 
μόσιες Υπηρεσίες και Ν.Π.Δ.Δ., σε Οργανισμούς και Επι¬ 
χειρήσεις του Δημόσιου ή Ιδιωτικού τομέα της ημεδαπής. 

3. - Τα εκπαιδευτικά προγράμματα δεν διακόπτονται ού- 

τε αναστέλλονται μετά την έναρξη υλοποίησής τους, πα¬ 
ρά μόνο για σπουδαίο και απρόβλεπτο γεγονός, ύστερα 
από απόφαση του Διοικητή της Υ.Π.Α. 

Άρθρο 19 

Εκπαιδευτική περίοδος 

1Η εκπαιδευτική περίοδος της Σχολής συμπίπτει με το 
ημερολογιακό έτος. Κατά τους μήνες Ιούλιο και Αύγου¬ 
στο η Σχολή διακόπτει την εκπαιδευτική και την εξεταστι¬ 
κή της δραστηριότητα. 

2.- Σε εξαιρετικές περιπτώσεις για την αντιμετώπιση 
άμεσων υπηρεσιακών αναγκών επιτρέπεται η εκτέλεση 
εκπαιδευτικών προγραμμάτων και κατά την περίοδο Ιου¬ 
λίου - Αυγούστου, ύστερα από έγκριση του Διοικητή της 
ΥΠΑ. 

Άρθρο 20 

Εξετάσεις - Επανεξετάσεις - Κλίμακα βαθμολογίας. 

1. - Οι διενεργούμενες από τη Σχολή εξετάσεις διακρί- 
νονται: 

α. Σε εξετάσεις για σπουδαστές που παρακολουθούν 
προγράμματα εκπαίδευσης στη Σχολή 

β. Σε εξετάσεις για απονομή ή ανανέωση πτυχίου, ειδι¬ 
κότητας, ικανότητας ή άδειας Πολιτικής Αεροπορίας. 

2. - Οι κατά την προηγούμενη παραγρ. εξετάσεις μπο¬ 
ρούν να είναι γραπτές ή προφορικές ή προφορικές πρα¬ 
κτικές, σύμφωνα με τα προβλεπόμενα στο οικείο γενικό 
πρόγραμμα ή στην ισχύουσα εκάστοτε περί πτυχίων και 
αδειών Πολιτικής Αεροπορίας νομοθεσία. 

3. - α. Όσον αφορά τις εξετάσεις της παρ. 1 α του παρό¬ 
ντος άρθρου για τα διδασκόμενα στη Σχολή μαθήματα, 
εφόσον οι ώρες διδασκαλίας του μαθήματος είναι τουλά¬ 
χιστον δέκα (10), διενεργού νται υποχρεωτικά γραπτές τε¬ 
λικές εξετάσεις. 

Ενδιάμεσες εξετάσεις προόδου διενεργούνται με τη 
συμπλήρωση 20ώρου διδασκαλίας και αποσκοπούν στη 
διαπίστωση της ικανότητας αφομοίωσης από τον εκπαι¬ 
δευόμενο της διδασκόμενης ύλης. 

Τελικές εξετάσεις διενεργούνται μετά το πέρας του κά¬ 
θε μαθήματος. 

β. Οι ενδιάμεσες και τελικές εξετάσεις διενεργούνται 
από τον οικείο εκπαιδευτή συνεπικουρούμενο από ένα 
υπάλληλο του αρμοδίου Τμήματος Επιμόρφωσης της 
ΣΠΟΑ, κατά προτίμηση τον υπεύθυνο του προγράμματος 
ή εν αδυναμία από άλλο υπάλληλο, που ορίζει ο Προϊστά¬ 
μενος του Τμήματος. 

Σε κάθε περίπτωση ο συμμετέχων στην εξέταση υπάλ¬ 
ληλος υπογράφει υποχρεωτικά τα γραπτά δοκίμια πριν 
αυτά παραδοθούν στον οικείο εκπαιδευτή για βαθμολό¬ 
γηση. 

γ. Τα προς εξέταση θέματα εφ' όσον εξετάζονται με το 
περιγραφικό σύστημα εξάγονται με κλήρωση, παρουσία 
εκπροσώπου των διαγωνιζομένων, μεταξύ πολλαπλάσιου 
αριθμού θεμάτων. 

Κατά την γραπτή ή προφορική εξέταση στο χώρο των 
εξετάσεων πρέπει να παρευρίσκονται τουλάχιστον δύο 
εξεταζόμενοι. Το προηγούμενο εδάφιο δεν έχει εφαρμο¬ 
γή στην περίπτωση που υπάρχει ένας και μόνο εξεταζό¬ 
μενος. 

δ. Για την εξεύρεση του τελικού βαθμού που συγκε¬ 
ντρώνει ο εκπαιδευόμενος σε κάθε μάθημα, προστίθεται 
ο μέσος όρος των βαθμών των ενδιάμεσων εξετάσεων σε 
εκείνον της τελικής εξέτασης. Ο μέσος όρος των δύο τού¬ 


των βαθμών είναι ο τελικός βαθμός που συγκεντρώνει ο 
εκπαιδευόμενος στο συγκεκριμένο μάθημα. 

Ο μέσος όρος των τελικών βαθμολογιών όλων των μα¬ 
θημάτων αποτελεί τον τελικό βαθμό αποφοίτησης από τη 
Σχολή. 

ε. Βάση επιτυχίας για τους σπουδαστές της Σχολής 
εκτός των Ελεγκτών Εναερίου Κυκλοφορίας στις γρα¬ 
πτές και προφορικές-πρακτικές εξετάσεις είναι το 65%. 
Γιατους σπουδαστές Ελεγκτές Εναερίου Κυκλοφορίας η 
βάση επιτυχίας είναι το 75%. Συμψηφισμός βαθμολογίας 
μεταξύ μαθημάτων καθώς και μεταξύ γραπτής και προ¬ 
φορικής εξέτασης, δεν επιτρέπεται. Κλίμακα βαθμολο¬ 
γίας κατά μάθημα ορίζεται μηδέν (0) μέχρι εκατό (100). 

Ειδικότερες διατάξεις που αφορούν τρόπο εξαγωγής 
της τελικής βαθμολογίας διατηρούνται σε ισχύ. 

στ. Σε περίπτωση μη συγκεντρώσεως της απαιτουμέ- 
νης βάσης σε ένα ή και περισσότερα μαθήματα και πά¬ 
ντως όχιπέραντου ενός τρίτου 1/3 του όλου αριθμού των 
εξεταζομένων μαθημάτων, ο σπουδαστής δικαιούται να 
προσέλθει σε επανεξέταση μέχρι δύο φορές και εντός 
σαράντα (40) ημερών από της εκδόσεως των αποτελε¬ 
σμάτων από ειδική πρόσκαιρη επιτροπή συγκροτούμενη 
για το σκοπό αυτό, με απόφαση του Διευθυντή της Σχο¬ 
λής, από υπαλλήλους της Σχολής. 

Ως ειδικός εξεταστής ορίζεται για την περίπτωση αυτή 
ένας από τους αναπληρωτές εκπαιδευτές των προς επα¬ 
νεξέταση μαθημάτων. 

Σε περίπτωση αποτυχίας σε αριθμό μαθημάτων περισ- 
σοτέρωντου ενός τρίτου (1/3) του όλου αριθμού των εξε¬ 
ταζομένων μαθημάτων, ή αποτυχίας κατά τις επανεξετά¬ 
σεις από την ανωτέρω ειδική πρόσκαιρη επιτροπή, ο 
σπουδαστής υποχρεούται να παρακολουθήσει εξ' υπαρ- 
χής το συγκεκριμένο πρόγραμμα εκπαίδευσης. 

4. - Όσον αφοράτις εξετάσεις της παρ. 1 β του παρόντος 
άρθρου οι εξετάσεις για απόκτηση ή ανανέωση πτυχίου ή 
ειδικότητας ή ικανότητας ή άδειας Πολιτικής Αεροπορίας 
διενεργούνται από την Επιτροπή Εξετάσεων, σύμφωνα 
με τις προϋποθέσεις και τους όρους που καθορίζονται 
στην ισχύουσα εκάστοτε νομοθεσία περί πτυχίων και 
αδειών Πολιτικής Αεροπορίας. 

Τα αναφερόμενα στην παραγρ. 3γ του άρθρου αυτού 
ισχύουν και στην προκειμένη περίπτωση. 

5. - Εξεταζόμενος που συλλαμβάνεται να αντιγράφει, 
εκτός του μηδενισμού στο συγκεκριμένο μάθημα, απο¬ 
κλείεται των περαιτέρω γραπτών και προφορικών-πρα- 
κτικών εξετάσεων της συγκεκριμένης περιόδου. 

Άρθρο 21 
Ενστάσεις 

1. - Κάθε εξεταζόμενος σπουδαστής καθώς και κάθε 
εξεταζόμενος ή επανεξεταζόμενος από τη Σχολή για την 
απόκτηση πτυχίου ή άδειας ή ειδικότητας ή ικανότητας 
Πολιτικής Αεροπορίας δικαιούται να υποβάλει στο Εκπαι¬ 
δευτικό Συμβούλιο έγγραφη αιτιολογημένη ένσταση κα¬ 
τά της διαδικασίας γραπτής εξέτασης. 

Η ένσταση υποβάλλεται πέντε (5) τουλάχιστον εργάσι¬ 
μες ημέρες πριν από την έναρξη της εξέτασης ή επανεξέ¬ 
τασης. 

Το Συμβούλιο αποφαίνεται επί της ένστασης εντός σα¬ 
ράντα οκτώ (48) ωρών από της υποβολής της. 

2. - Ενστάσεις κατά της ορθότητας βαθμολόγησης, 
όπως αυτή προβλέπεται στο άρθρο 20 επί συγκεκριμένου 
μαθήματος ή μαθημάτων κατά την γραπτή εξέταση ή 

επανεξέταση, ή ενστάσεις λόγω μη προβλεπόμενης ύλης, 
ασκούνται εγγράφως, ενώπιον της Επιτροπής Ενστάσε¬ 
ων. 

Για την πρώτη των ανωτέρω περιπτώσεων, η ένσταση 
ασκείται εντός ανατρεπτικής προθεσμίας τριών (3) ημε¬ 
ρών από την κοινοποίηση των αποτελεσμάτων του μαθή¬ 
ματος, για το οποίο υποβλήθηκε στο εντεταλμένο για τη 
διεξαγωγή των εξετάσεων όργανο. 

Γιατη δεύτερη των ως ανωτέρω περιπτώσεων (λόγω μη 
προβλεπομένης ύλης) η ένσταση ασκείται εντός σαράντα 
οκτώ (48) ωρών από το πέρας της εξέτασης του συγκε¬ 
κριμένου μαθήματος. 

Το αρμόδιο για την εκδίκαση της ένστασης όργανο 
αποφαίνεται τελεσίδικα εντός τεσσάρων (4) ημερών από 
της υποβολής, εάν η ένταση γίνει αποδεκτή η εξέταση 
επαναλαμβάνεται. 

3. - Ένσταση κατά του τρόπου διεξαγωγής της γραπτής 
ή προφορικής εξέτασης δύναται να ασκείται και κατά τη 
διάρκεια αυτής. Στην περίπτωση αυτή αποφαίνεται αμέ¬ 
σως και τελεσίδικα το αρμόδιο για τη διενέργεια των εξε¬ 
τάσεων όργανο. 

Προκειμένου για εξετάσεις προγραμμάτων που εκτελεί 
η Σχολή, η κατά τα ανωτέρω ένσταση απευθύνεται στον 
Προϊστάμενο του οικείου τμήματος ή στο νόμιμο αναπλη¬ 
ρωτή του. 

4. - Εφόσον η ένσταση λόγω μη προβλεπομένης ύλης γί¬ 
νει δεκτή, η εξέταση του συγκεκριμένου μαθήματος επα¬ 
ναλαμβάνεται σε χρόνο καθοριζόμενο από τη Σχολή. 

Άρθρο 22 

Αξιολόγηση εκπαιδευτικών προγραμμάτων 

1. - Στο τέλος κάθε εκπαιδευτικής σειράς συντάσσεται 
από τον υπεύθυνο προγράμματος ειδική έκθεση. Ο τύπος 
και το περιεχόμενο της έκθεσης καθορίζονται με απόφα¬ 
ση του Δ/ντή της Σχολής. 

2. - Γ ια τη σύνταξη της έκθεσης αξιολογούνται οι από¬ 
ψεις των εκπαιδευτών καιτωνεκπαιδευομένων, όπως δια¬ 
τυπώνονται στα σχετικά ερωτηματολόγια, καθώς και τα 
αποτελέσματα των εξετάσεων και κάθε άλλο χρήσιμο 
στοιχείο. 

3. - Αντίγραφο της έκθεσης και των ερωτηματολογίων 
διαβιβάζονται στην αρμόδια καθ" ύλη Δ/νση της Κεντρι¬ 
κής Υπηρεσίας, στη Διεύθυνση Εκπαίδευσης της Κ.Υ. και 
στις οικείες Υπηρεσίες, προκειμένου για σπουδαστές που 
δεν ανήκουν στο προσωπικό της ΥΠΑ. 

Η Δ/νση εκπαίδευσης υποβάλλει στο Εκπαιδευτικό 
Συμβούλιο τις εκθέσεις αξιολόγησης, συνοδευόμενες 
από τυχόν παρατηρήσεις, υποδείξεις ή σχόλια. 

4. - Στο τέλος κάθε εκπαιδευτικής σειράς συντάσσεται 
έντυπο αξιολόγησης εκπαιδευτή. 

Άρθρο 23 

Πιστοποιητικό εκπαίδευσης - πτυχία και άδειες 

Πολιτικής Αεροπορίας - έκθεση ατομικής επίδοσης 

1. - Στους επιτυχώς αποφοιτήσαντες από τη Σχολή, χο¬ 
ρηγείται Πιστοποιητικό εκπαίδευσης. Το σχετικό έντυπο 
καθιερώνεται με απόφαση της αρμόδιας Δ/νσης της Κ.Υ. 

2. - Σε όσους περατώσουν με επιτυχία τις προβλεπόμε- 
νες εξετάσεις για απόκτηση πτυχίου, ειδικότητας ή άδει¬ 
ας Πολιτικής Αεροπορίας, απονέμονται τα αντίστοιχα 
πτυχία ή ειδικότητες ή άδειες σύμφωνα με τις ισχύουσες 
διατάξεις. 

3. - Γιατους αποφοιτούντες κάθε εκπαιδευτικής σειράς, 


συντάσσεται ατομική για τον καθένα έκθεση γενικής επί¬ 
δοσης, αντίγραφο της οποίας τοποθετείται στο προσωπι¬ 
κό μητρώο του υπαλλήλου, εφόσον αυτός ανήκει στο 
προσωπικό της ΥΠΑ. Όμοιο αντίγραφο αποστέλλεται στη 
Διεύθυνση Εκπαίδευσης της Κ.Υ. Γ ια τους μη ανήκοντες 
στην ΥΠΑ, αντίγραφο της έκθεσης αποστέλλεται στις οι¬ 
κείες Υπηρεσίες και φορείς. 

4.- Ο τύπος και το περιεχόμενο της έκθεσης καθορίζε¬ 
ται με απόφαση του Δ/ντη της Σχολής. 

Άρθρο 24 
Διακοπή φοίτησης 

1. - Η φοίτηση στη Σχολή διακόπτεται: 

α. Λόγω αδικαιολόγητης, συνεχούς ή συχνής απουσίας 
του εκπαιδευομένου από τα μαθήματα της Σχολής. 

β. Λόγω παρατεινόμενης απουσίας, η οποία υπερβαίνει 
το 20% του όλου αριθμού των εκπαιδευτικών ωρών του 
προγράμματος, και αν ακόμη αυτή δεν οφείλεται σε υπαι¬ 
τιότητα του σπουδαστή, 
γ. Λόγω σοβαρού παραπτώματος, 
δ. Λόγω καταφανούς ανεπάρκειας και αδυναμίας πα¬ 
ρακολούθησης του εκπαιδευτικού προγράμματος, προ- 
σηκόντως αποδεικνυομένης. 

2. - Περί της διακοπής της φοίτησης αποφαίνεται το εκ¬ 
παιδευτικό Συμβούλιο. Κατά της απόφασης αυτής χωρεί 
προσφυγή του ενδιαφερομένου ενώπιον του Διοικητού 
της ΥΠΑ σύμφωνα με τα οριζόμενα στο άρθρο 9 παρ. 2 
του παρόντος Κανονισμού. 

Η προσφυγή ασκείται εντός αποκλειστικής προθεσμίας 
πέντε (5) ημερών από κοινοποιήσεως της απόφασης του 
Εκπαιδευτικού Συμβουλίου. 

Προσφυγή δεν επιτρέπεται στην περίπτωση β' της 
προηγούμενης παραγράφου. 

Άρθρο 25 

Υποχρεώσεις εκπαιδευομένων 

1. - Οι εκπαιδευόμενοι υποχρεούνται να συμμορφώνο¬ 
νται προς τις διατάξεις του παρόντος Κανονισμού και 
προς κάθε εγκύκλιο, οδηγία ή απόφαση της Σχολής. 

2. - Οι μη συμμορφούμενοι, ανεξάρτητα από τις πειθαρ¬ 
χικές ευθύνες που υπέχουν έναντι του πειθαρχικού τους 
Προϊσταμένου, υπόκεινται σε διοικητικές κυρώσεις που 
προβλέπονται από τον παρόντα Κανονισμό. 

Άρθρο 26 

Διοικητικές κυρώσεις 

1. - Οι κατά των εκπαιδευομένων διοικητικές κυρώσεις, 
ανάλογα με τη βαρύτητα του παραπτώματος, διακρίνονται: 

α. Σε γραπτή ή προφορική παρατήρηση 
β. Σε αποβολή από την αίθουσα διδασκαλίας για μια 
ώρα μέχρι και δύο πλήρεις ημέρες 
γ. Σε διακοπή της φοίτησης. 

2. - Αρμόδιοι για την επιβολή διοικητικών κυρώσεων εί¬ 
ναι : 

α. Ο οικείος εκπαιδευτής με δικαίωμα αποβολής κατά 
την ώρα του μαθήματος του. 

β. Ο Διευθυντής της Σχολής με δικαίωμα αποβολής μέ¬ 
χρι δύο ημέρες. 

γ. Το Εκπαιδευτικό Συμβούλιο με δικαίωμα διακοπής 
της φοίτησης του σπουδαστή. 

3. - Οι κατά την προηγούμενη παράγραφο αρμόδιοι δεν 
κωλύονται να επιβάλλουν οποιαδήποτε διοικητική κύρω¬ 
ση κατώτερη της κατά τα ανωτέρω δικαιοδοσίας τους. 

4. - Προκειμένου για εκπαιδευόμενους που δεν ανήκουν 
στην ΥΠΑ, οι κατ' αυτών διοικητικές κυρώσεις, εκτός της 
γραπτής ή προφορικής παρατήρησης, κοινοποιούνται 
υποχρεωτικά και στην Προϊστάμενη τους Αρχή. 

Προκειμένου για υπαλλήλους της ΥΠΑ, εφαρμόζονται 
οι οικείες διατάξεις του υπαλληλικού κώδικα. 

5. - Οι κατά του εκπαιδευομένου διοικητικές κυρώσεις 
δεν κωλύουν τον πειθαρχικό του έλεγχο, εφόσον έχει 
υπαλληλική ιδιότητα. 

6. - Προ πάσης επιβολής διοικητικής κύρωσης ο ενδια¬ 
φερόμενος καλείται να διατυπώνει τις απόψεις του για το 
αποδιδόμενο σ' αυτόν παράπτωμα. Η κλήση για παροχή 
διευκρινίσεων και τη διατύπωση των απόψεων του εγκα- 
λουμένου δύναται να είναι γραπτή ή προφορική κατά την 
κρίση του εγκαλούντος, ο οποίος τάσσει εύλογη προς 
τούτο προθεσμία. 

Στις περιπτώσεις σοβαρών παραπτωμάτων, τα οποία 
επισύρουν τη διακοπή της φοίτησης, η κλήση του εγκα- 
λούμενου για τη διατύπωση των απόψεων του γίνεται μό¬ 
νον εγγράφως. 

Άρθρο 27 
Κανονικές άδειες 

1. - Κατά τη διάρκεια της φοίτησης δεν επιτρέπεται η χο¬ 
ρήγηση στον σπουδαστή κανονικής άδειας μετά ή άνευ 
αποδοχών. 

2. - Κατ' εξαίρεση, λόγω σοβαρού λόγου επαρκώς αιτιολο¬ 
γημένου, επιτρέπεται η συνεχής επί τριήμερο απουσία του 
σπουδαστή, κατόπιν εγκρίσεως του Διευθυντή της Σχολής. 

Για μεγαλύτερο χρονικό διάστημα συνεχούς απουσίας 
απαιτείται έγκριση του Γενικού Διευθυντή Διοικητικής 
Υποστήριξης, με την επιφύλαξη των διατάξεων του άρ¬ 
θρου 24 του παρόντος Κανονισμού. 

3. - Σε περίπτωση απουσίας λόγω ασθένειας, ο σπουδα¬ 
στής οφείλει να ειδοποιεί αμέσως τη Σχολή και να προ¬ 
σκομίζει σ' αυτή τα νόμιμα δικαιολογητικά εντός τριών 
ημερών από την έναρξη της νόσου. 

ΚΕΦΑΛΑΙΟ Γ 

ΜΕΤΑΒΑΤΙΚΕΣ - ΤΕΛΙΚΕΣ ΔΙΑΤΑΞΕΙΣ 

Άρθρο 28 

Δίδακτρα - Εξέταστρα 

1. - Το προσωπικό της ΥΠΑ απαλλάσσεται από την κατα¬ 
βολή διδάκτρων-εξέταστρων ή άλλης οικονομικής επιβά¬ 
ρυνσης. 

Το ίδιο ισχύει και για το προσωπικό άλλων Δημοσίων 
υπηρεσιών ή ΝΠΔΔ ύστερα από απόφαση του Διοικητή 
της ΥΠΑ. 

2. - Λοιποί που δεν υπάγονται στις ρυθμίσεις της προη¬ 
γούμενης παραγράφου, υποχρεούνται σε καταβολή 
διδάκτρων και εξέταστρων, το ύψος των οποίων και ο 
τρόπος είσπραξης καθορίζονται με απόφαση του Υπουρ¬ 
γού Μεταφορών και Επικοινωνιών ή άλλου εξουσιοδο¬ 
τημένου απ' αυτόν οργάνου (Ν. 2465/97 αρθ. 13 παρ. 6 
όπως συμπληρώθηκε με το άρθ. 10 του Ν. 2801/2000). 

Άρθρο 29 
Ομάδες εργασίας 

1.- Ο Διευθυντής της Σχολής δύναται να συγκροτεί 
Ομάδες Εργασίας με σκοπό τη μετάφραση στην Ελληνι¬ 


κή γλώσσα ή και αντίστροφα εκπαιδευτικών εγχειριδίων 
και οδηγιών του Διεθνούς Οργανισμού Πολιτικής Αερο¬ 
πορίας (ΔΟΠΑ - ΙΟΑΟ) ή άλλου έγκυρου φορέα Πολιτικής 
Αεροπορίας, για τις εκπαιδευτικές ανάγκες της Σχολής. 

Άρθρο 30 
Τελικές διατάξεις 

Μετά την παρέλευση διετίας από δημοσιεύσεως του 
παρόντος όλες οι εξετάσεις πρέπει να διεξάγονται με το 
σύστημα των πολλαπλών απαντήσεων εκτός των εξαιρέ¬ 
σεων της παρ. 1 του άρθρου 11. 

Άρθρο 31 

Μεταβατικές διατάξεις 

1. - Εντός τριών μηνών από τη δημοσίευση του παρό¬ 
ντος συγκροτούνται τα προβλεπόμενα συλλογικά όργα¬ 
να της Σχολής. Μέχρι την επιλογή εκπαιδευτών και ειδι¬ 
κών εξεταστών, σύμφωνα με τις διατάξεις του παρόντος 
Κανονισμού, χρησιμοποιούνται από την Σχολή ως εκπαι¬ 
δευτές ή ειδικοί εξεταστές, άτομα προς τούτο εξουσιο¬ 
δοτημένα κατά τη δημοσίευση του παρόντος. 

2. - Εκπαιδευτικά προγράμματα ή εξετάσεις, η εκτέλεση 
των οποίων έχει αρχίσει και συνεχίζεται κατά την δημοσί¬ 
ευση του παρόντος, ολοκληρώνονται βάσει του προη¬ 
γούμενου Κανονισμού. 

Άρθρο 32 

Διατηρούμενες διατάξεις 

α. Αποφάσεις, Μόνιμες Εσωτερικές Διαδικασίες (ΜΕΔ), 
εγκύκλιοι και εν γένει κάθε σχετική διάταξη που αναφέρε- 
ται στην οργάνωση, διοίκηση και λειτουργία της ΣΠΟΑκαι 
δεν αντίκειται στον παρόντα Κανονισμό, διατηρούνται σε 
ισχύ. 

Άρθρο 33 

Καταργούμενες διατάξεις 

Από δημοσιεύσεως του παρόντος καταργείται: 

Η ΥΠΑ/Δ1/Γ/28461/12.8.72 (Β'583) "Περί εγκρίσεως του 
Κανονισμού Οργανώσεως, Διοικήσεως και Λειτουργίας 
Σχολής Πολιτικής Αεροπορίας" Υπουργική απόφαση, με 
την επιφύλαξη της παραγρ. 2 του άρθρου 31 του παρό¬ 
ντος Κανονισμού. 

Αθήνα 10 Ιουνίου 2003 
Ο Διοικητής 

ΣΤΑΥΡΟΣ ΚΩΝΣΤΑΝΤΙΝΙΔΗΣ 
Άρθρο Δεύτερο 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδας της Κυβερνήσεως, εκτός αν 
ορίζεται διαφορετικά στις επί μέρους διατάξεις. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα 10 Σεπτεμβρίου 2003 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΜΕΤΑΦΟΡΩΝ ΚΑΙ 

ΚΑΙ ΑΠΟΚΕΝΤΡΩΣΗΣ ΕΠΙΚΟΙΝΩΝΙΩΝ 

Κ. ΣΚΑΝΔΑΛΙΔΗΣ ΧΡ. ΒΕΡΕΛΗΣ 

Σε έντυπη μορφή: 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή ΩΩ - γοπι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθΓΠΘί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

ΘΙΙΓΟ 

ΘΙΙΓΟ 

θϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θυτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπϊθιτιθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































